***ОБЩИНСКА ИЗБИРАТЕЛНА КОМИСИЯ-ХАРМАНЛИ***

**ПРОТОКОЛ №30**

**от проведено заседание на ОИК - Харманли на 27.10.2019г.**

Днес, **27.10.2019** година в 09:00 часа се проведе заседание на назначената с Решение на ЦИК №926-МИ от 30.08.2019 г. ОИК-Харманли - за провеждане на изборите за общински съветници и за кметове на 27.10.2019 година. Присъстваха: Стела Георгиева Стратиева, Димка Господинова Стаматова, Янка Иванова Минова, Силвия Георгиева Георгиева, Йорданка Трендафилова Христова, Теодора Петрова Димитрова, Стефания Добрева Иванова, Мария Жекова Петрова, Ваня Въкова Еджиева, Галя Христова Аспарухова, Пенка Желева Аспарухова, Милена Димитрова Господинова - Ванчева и Пенка Вълчева Каснакова – Димитрова.

Заседанието се проведе при следния дневен ред :

1. Промяна в състава на СИК по искане на партия Движение за права и свободи-ДПС с вх.№94 от 27.10.2019 г.

2. Жалба от партия ВЪЗРАЖДАНЕ

3. Жалба от партия ВЪЗРАЖДАНЕ

4. Жалба от Господин Стоев Пейков, с. Доситеево

Присъствали: 13, гласували „за“ – 13: Стела Георгиева Стратиева, Димка Господинова Стаматова, Янка Иванова Минова, Силвия Георгиева Георгиева, Йорданка Трендафилова Христова, Теодора Петрова Димитрова, Стефания Добрева Иванова, Мария Жекова Петрова, Ваня Въкова Еджиева, Галя Христова Аспарухова, Пенка Желева Аспарухова, Милена Димитрова Господинова - Ванчева и Пенка Вълчева Каснакова – Димитрова.

Против – няма.

**РЕШЕНИЕ**

**№109-МИ**

**ОТНОСНО:** Промяна в състава на СИК по искане на партия Движение за права и свободи-ДПС с вх.№94 от 27.10.2019 г.

Постъпило е предложение с вх.№94 от 27.10.2019 г. от партия Движение за права и свободи-ДПС с искане за извършване на промяна в състава на СИК в община Харманли. След като разгледа предложението, ОИК-Харманли установи, че са налице основания за исканата промяна.

Предвид изложеното и на основание чл.85, ал.4 във вр. с чл.87 ал.1, т.1 и т.5 от ИК, ОИК-Харманли

**РЕШИ:**

Извършва промяна в състава на СИК в община Харманли на партия Движение за права и свободи-ДПС, както следва:

|  |  |  |  |  |  |  |
| --- | --- | --- | --- | --- | --- | --- |
| Секция | Населено място | **ОСВОБОЖДАВА**Име, Презиме, Фамилия | Длъжност | **НАЗНАЧАВА**Име, Презиме, Фамилия | ЕГН | Телефон |
| 263300011 | гр. Харманли | Ембие Сабри Садък | Член | Росица Колева Дичева |  |  |

Да се анулира удостоверение №8/16.10.2019 г.

Да се издаде удостоверение на новоназначеното лице.

**Решението** да бъде публикувано незабавно на интернет страницата на ОИК-Харманли, поставено на общодостъпно място на таблото.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**РЕШЕНИЕ**

**№110-МИ**

**ОТНОСНО:** Жалба от партия ВЪЗРАЖДАНЕ

Постъпила е жалба с вх. № 1/27.10.2019г. в 13.45 ч.  от партия ВЪЗРАЖДАНЕ, представлявана от упълномощения представител на партията - Николай Делчев Георгиев.

В жалбата са изложени твърдения, че в състава на СИК с №263300017 община Харманли, член от комисията Анелия Дулева Вълчева, е съпруга на Николай Неделчев Вълчев – кандидат за общински съветник на ПП ВМРО-БЪЛГАРСКО НАЦИОНАЛНО ДВИЖЕНИЕ. След проведен разговор по телефона с Анелия Дулева Вълчева от председателя на ОИК-Харманли Стела Стратиева, същата потвърди, че е в брак с Николай Неделчев Вълчев – кандидат за общински съветник на ПП ВМРО-БЪЛГАРСКО НАЦИОНАЛНО ДВИЖЕНИЕ.

Предвид изложеното и на основание чл. 87, ал.1, т.22 от ИК и на основание чл.66 във вр. с чл. 96 от ИК, ОИК-Харманли

**РЕШИ:**

Извършва промяна в състава на СИК в община Харманли на ПП ВМРО-БЪЛГАРСКО НАЦИОНАЛНО ДВИЖЕНИЕ, както следва:

|  |  |  |  |  |  |  |
| --- | --- | --- | --- | --- | --- | --- |
| Секция | Населено място | **ОСВОБОЖДАВА**Име, Презиме, Фамилия | Длъжност | **НАЗНАЧАВА**Име, Презиме, Фамилия | ЕГН | Телефон |
| 263300017 | гр. Харманли | Анелия Дулева Вълчева | Член | Камелия Руменова Делчева |  |  |

Да се анулира удостоверение №9/16.10.2019 г.

Да се издаде удостоверение на новоназначеното лице.

Решението на ОИК – Харманли е постановено на 27.10.19г. в 14:45 ч.

**Решението** да бъде публикувано незабавно на интернет страницата на ОИК-Харманли, поставено на общодостъпно място на таблото и изпратено на Община Харманли.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**РЕШЕНИЕ**

**№111-МИ**

**ОТНОСНО:** Жалба от партия ВЪЗРАЖДАНЕ

Постъпила е жалба с вх. № 2/27.10.2019г. в 13.50 ч.  от партия ВЪЗРАЖДАНЕ, представлявана от упълномощения представител на партията - Николай Делчев Георгиев.

В жалбата се посочва, че кандидатът за общински съветник Георги Ангелов Касъров на коалиция Движение ЗАЕДНО за промяна залепва агитационни материали в изборния ден.   Комисия в състав Йорданка Христова – зам.председател на ОИК-Харманли и Галя Аспарухова – член на ОИК-Харманли, Пенка Каснакова – Димитрова – член на ОИК-Харманли извършиха проверка и установиха наличие на предизборни материали на коалиция Движение ЗАЕДНО за промяна, на партия ВЪЗРАЖДАНЕ (жалбоподавателят), на коалиция „БСП ЗА БЪЛГАРИЯ“, поставени на трафопоста (видно от снимков материал, приложен към протокола), но не са били установени лица на място, които да поставят агитационните материали.

          С оглед изложеното и на основание чл. 87, ал.1, т.22 и във вр. с чл. 185, ал. 2 от ИК, ОИК– Харманли

**РЕШИ:**

Оставя без разглеждане жалбата от партия ВЪЗРАЖДАНЕ, представлявана от упълномощения представител на партията - Николай Делчев Георгиев.

**Решението** да бъде публикувано незабавно на интернет страницата на ОИК-Харманли, поставено на общодостъпно място на таблото и изпратено на Община Харманли.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**РЕШЕНИЕ**

**№112-МИ**

**ОТНОСНО:** Жалба от Господин Стоев Пейков, с. Доситеево

Постъпила е жалба с вх. № 3/27.10.2019г. в 18.30 ч.  от Господин Стоев Пейков от с. Доситеево. В жалбата се посочва, че кметът на с. Доситеево - Митко Тянев Вълчев многократно вози с личния си автомобил гласоподаватели, както и че непрекъснато влиза в изборното помещение. След извършена проверка от членове на ОИК-Харманли в СИК 263300029 с. Доситеево, се установи, че не са налице посочените нарушения.

          С оглед изложеното и на основание чл. 87, ал.1, т.22 от ИК, ОИК– Харманли

**РЕШИ:**

Отхвърля жалба с вх. № 3/27.10.2019г. от Господин Стоев Пейков от с. Доситеево, като неоснователна.

Решението на ОИК – Харманли е постановено на 27.10.19г. в 19:05 ч.

**Решението** да бъде публикувано незабавно на интернет страницата на ОИК-Харманли, поставено на общодостъпно място на таблото и изпратено на Община Харманли.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**СТЕЛА СТРАТИЕВА**

*Председател на ОИК*

**ДИМКА СТАМАТОВА**

*Секретар на ОИК*